pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ชาวนานครพนม เข้าแถวตรวจแปลงข้าวอินทรีย์
วันจันทร์ที่ 7 สิงหาคม 2560
ชาวนานครพนม เข้าแถวตรวจแปลงข้าวอินทรีย์
ชาวนานครพนม เข้าแถวตรวจแปลงข้าวอินทรีย์คึกคักคาด ได้เงินภายในกันยา นี้
นางสาวชุติมา บุณยประภัศร รัฐมนตรีช่วยว่าการกระทรวงเกษตรและสหกรณ์ เปิดเผยว่า ในปี 2560 มีเกษตรกรร่วมโครงการนาอินทรีย์ทั่วประเทศรวม 1,242 กลุ่ม เกษตรกร 28,479 ราย พื้นที่ 308,103.98 ไร่ ใน 54 จังหวัด ได้แก่ เชียงราย แพร่ น่าน ลําปาง พะเยา พิษณุโลก อุตรดิตถ์ กําแพงเพชร ตาก สุโขทัย นครสวรรค์ พิจิตร เชียงใหม่ แม่ฮ่องสอน พระนครศรีอยุธยา อ่างทอง สระบุรี ลพบุรี ปทุมธานี ปราจีนบุรี สระแก้ว ชลบุรี ฉะเชิงเทรา หนองคาย บุรีรัมย์ ยโสธร มหาสารคาม สุรินทร์ ขอนแก่น อุบลราชธานี กาฬสินธุ์ มุกดาหาร ชัยภูมิ นครราชสีมา ร้อยเอ็ด อํานาจเจริญ สกลนคร หนองบัวลําภู อุดรธานี นครพนม ศรีสะเกษ สุพรรณบุรี กาญจนบุรี ราชบุรี ประจวบคีรีขันธ์ สุราษฎร์ธานี สตูล ปัตตานี นราธิวาส พัทลุง พังงา ยะลา สงขลา และนครศรีธรรมราช
ทั้งนี้ กระทรวงเกษตรฯ โดยกรมการข้าวได้ส่งทีมผู้ตรวจประเมิน ประกอบด้วย ข้าราชการกรมการข้าวทั้งในส่วนกลางและส่วนภูมิภาคทั่วประเทศ ลงพื้นที่เมื่อวันที่ 1 - 3 สิงหาคม ที่ผ่านมา เพื่อตรวจแปลงที่จังหวัดนครพนม ซึ่งเป็นจังหวัดนําร่องในการตรวจรับรองแปลง เนื่องจากเล็งเห็นว่าเกษตรกรที่จังหวัดนครพนมมีความพร้อมรับการตรวจประเมินทุกราย รวมทั้งหมด 1,132 ราย 47 กลุ่ม พื้นที่ 13,896.14 ไร่ โดยมีหลักเกณฑ์การตรวจประเมิน 5 ข้อกําหนด ได้แก่ พื้นที่ปลูก แหล่งน้ํา การจัดการดินและปุ๋ย การจัดการคุณภาพในกระบวนการผลิตก่อนการเก็บเกี่ยว เอกสารสิทธิ์ถือครองที่ดิน การบันทึกและจัดเก็บข้อมูล ทั้งนี้ ได้มีการทบทวนผลการตรวจประเมิน พบว่า มีเกษตรกรจังหวัดนครพนมผ่านการตรวจพร้อมที่จะเป็นแปลงนาอินทรีย์ รวม 931 ราย 43 กลุ่ม ซึ่งกรมการข้าวจะได้นําผลการตรวจดําเนินการจ่ายเงินอุดหนุนชาวนา 2,000 บาท/ไร่ ไม่เกินรายละ 15 ไร่ โดยคาดว่าจะได้รับเงินภายในเดือนกันยายน 2560 นี้ ส่วนกลุ่มที่ไม่ผ่าน 4 กลุ่ม 201 ราย จะเร่งดําเนินการพร้อมตรวจอีกครั้งในปีหน้า
สําหรับความพร้อมของเกษตรกรอินทรีย์จังหวัดนครพนมยังพบว่า เกษตรกรมีความตั้งใจ และมีพื้นที่ที่มีความพร้อมจะเป็นนาอินทรีย์ เนื่องจากที่นาเป็นของเกษตรกรเอง มีเอกสารสิทธิ์ ส่วนใหญ่ใช้น้ําฝนและน้ําบ่อกักเก็บในไร่นา ใช้ปัจจัยการผลิตและผลิตปุ๋ยใช้เองในท้องถิ่นที่เป็นอินทรีย์ รวมทั้งมีการจดบันทึกข้อมูลในแบบบันทึกนาอินทรีย์ นอกจากนี้ เกษตรกรยังมีความมั่นใจว่าจะทําข้าวอินทรีย์ได้แน่นอน เพราะเป็นวิถีชีวิตที่ทําอินทรีย์อยู่แล้ว และมีภาครัฐให้การสนับสนุน รวมไปถึงโครงการเชื่อมโยงตลาดข้าวอินทรีย์ที่จะเกิดขึ้นต่อไปด้วย
“อย่างไรก็ตาม ได้เน้นย้ําให้กรมการข้าวเดินหน้าเต็มที่ในการเร่งตรวจรับรองพร้อมกันทั่วประเทศให้เสร็จภายในเดือนสิงหาคมนี้ เพื่อให้ได้ผลการตรวจจ่ายเงินพร้อมกันภายในกันยายน และเป็นกําลังใจให้พี่น้องชาวนาอินทรีย์ทั่วประเทศตั้งใจทําข้าวอินทรีย์จนประสบผลสําเร็จได้” นางสาวชุติมา กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รมว.ศธ.ลงนามแต่งตั้งคณะกรรมการปฏิรูปการเรียนการสอนพระพุทธศาสนาในสถานศึกษาขั้นพื้นฐาน
วันศุกร์ที่ 18 พฤษภาคม 2561
รมว.ศธ.ลงนามแต่งตั้งคณะกรรมการปฏิรูปการเรียนการสอนพระพุทธศาสนาในสถานศึกษาขั้นพื้นฐาน
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ลงนามในคําสั่งกระทรวงศึกษาธิการ ที่ สพฐ 839/2561 ลงวันที่ 16 พฤษภาคม 2561 เรื่อง แต่งตั้งคณะกรรมการปฏิรูปการเรียนการสอนพระพุทธศาสนาในสถานศึกษาขั้นพื้นฐาน
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ลงนามในคําสั่งกระทรวงศึกษาธิการ ที่ สพฐ 839/2561ลงวันที่ 16 พฤษภาคม 2561 เรื่อง แต่งตั้งคณะกรรมการปฏิรูปการเรียนการสอนพระพุทธศาสนาในสถานศึกษาขั้นพื้นฐาน
ด้วยกระทรวงศึกษาธิการมีนโยบายจะดําเนินการปฏิรูปการเรียนการสอนพระพุทธศาสนาในสถานศึกษาขั้นพื้นฐานให้มีความเหมาะสมกับยุคสมัยปัจจุบัน โดยมีเจตนารมณ์ที่จะปลูกฝังให้นักเรียนเป็นคนดี มีความรู้ คู่คุณธรรม อันจะเป็นการสร้างภูมิคุ้มกันและพัฒนาคุณภาพชีวิตของนักเรียนอย่างยั่งยืน สามารถนําไปใช้ในชีวิตประจําวันและอยู่ร่วมกับผู้อื่นในสังคมได้อย่างมีความสุข รู้เท่าทันการเปลี่ยนแปลงด้านต่าง ๆ ซึ่งจะนําไปสู่การสร้างสังคมคุณธรรม จริยธรรม
ดังนั้น เพื่อให้การดังกล่าวเป็นไปอย่างมีประสิทธิภาพและเกิดผลอย่างเป็นรูปธรรม โดยเน้นการมีส่วนร่วมของภาคส่วนต่าง ๆ ในสังคม กระทรวงศึกษาธิการจึงได้แต่งตั้งคณะกรรมการปฏิรูปการเรียนการสอนพระพุทธศาสนาในสถานศึกษาขั้นพื้นฐานโดยมีองค์ประกอบคณะกรรมการจํานวน 13 คนคือ
- ศาสตราจารย์กิตติคุณ บวรศักดิ์ อุวรรณโณประธานคณะกรรมการปฏิรูปประเทศด้านกฎหมายเป็นประธานกรรมการ
- พระมหาหรรษา ธมฺมหาโสผู้ช่วยรองอธิการบดีฝ่ายวิชาการ มหาวิทยาลัยมหาจุฬาลงกรณราชวิทยาลัย (มจร.) และผู้อํานวยการวิทยาลัยพุทธศาสน์นานาชาติ มจร. และนางสุกัญญา งามบรรจงรองเลขาธิการคณะกรรมการการศึกษาขั้นพื้นฐาน เป็นรองประธานกรรมการ
- กรรมการ 10 รายคือ ผศ.บรรจบ บรรณรุจิ, น.ส.ดาวน้อย สุทธินิภาพันธุ์, นายศิริธัช โรจนพฤกษ์, นายพีระ รัตนวิจิตร, นายศรีชัย พรประชาธรรม, นายจงภพ ชูประทีป, นายอโณทัย ไทยวรรณศรี โดย นายพิเชฏษ์ จับจิตต์ เป็นเลขานุการ รวมทั้ง น.ส.รัตนา แสงบัวเผื่อน และ น.ส.ประภาพรรณ แม้นสมุทร เป็นผู้ช่วยเลขานุการ
โดยมีอํานาจหน้าที่ ดังนี้
1) ศึกษา วิเคราะห์ วิจัยแนวทางการจัดการเรียนการสอนพระพุทธศาสนาในสถานศึกษาขั้นพื้นฐานที่เหมาะสมกับสังคมไทยในยุคปัจจุบัน
2) กําหนดแนวทางและยุทธศาสตร์การดําเนินการจัดการเรียนการสอนพระพุทธศาสนาในสถานศึกษาขั้นพื้นฐานเพื่อเป็นกรอบในการปฏิบัติให้กับสถานศึกษาขั้นพื้นฐานทั้งของภาครัฐและเอกชน
3) ดําเนินการแก้ไข ปรับปรุง กฎ ระเบียบที่เกี่ยวข้องเพื่อให้เอื้ออํานวยต่อการดําเนินงาน
4) ส่งเสริม สนับสนุนการมีส่วนร่วมในการจัดการเรียนการสอนพระพุทธศาสนาจากภาคส่วนต่าง ๆ ทั้งภาครัฐและเอกชน โดยการทํางานเชิงบูรณาการด้วยวิธีการที่หลากหลาย
5) กําหนดแนวทางการกํากับ ติดตาม ประเมินผลการดําเนินงานอย่างเป็นระบบ
6) แต่งตั้งคณะอนุกรรมการ หรือคณะทํางาน เพื่อช่วยเหลือการดําเนินงานตามความจําเป็นและเหมาะสม
7) ปฏิบัติหน้าที่อื่น ๆ ตามที่รัฐมนตรีว่าการกระทรวงศึกษาธิการมอบหมาย
โดยมีผลตั้งแต่บัดนี้เป็นต้นไป และจะมีการประชุมคณะกรรมการครั้งแรกภายในต้นเดือนมิถุนายน 2561
บัลลังก์ โรหิตเสถียรสรุป/เรียบเรียง
ยุทธพงศ์ เลือกกลั่นดีถ่ายภาพ
บัลลังก์ โรหิตเสถียรบรรณาธิการ
รัฐบาลไทย-ข่าวทำเนียบรัฐบาล-นายกรัฐมนตรี เยี่ยมชมนิทรรศการ “แสตมป์ของพ่อ 2493 เพื่อประโยชน์สุขแห่งมหาชนชาวสยาม”
วันอังคารที่ 4 กรกฎาคม 2560
นายกรัฐมนตรี เยี่ยมชมนิทรรศการ “แสตมป์ของพ่อ 2493 เพื่อประโยชน์สุขแห่งมหาชนชาวสยาม”
นายกรัฐมนตรี เยี่ยมชมนิทรรศการ
พล.อ.ประยุทธ์ จันทร์โอชา นายกรัฐมนตรี เยี่ยมชมนิทรรศการ “แสตมป์ของพ่อ 2493 เพื่อประโยชน์สุข แห่งมหาชนชาวสยาม” ผ่านดวงแสตมป์ 79 ชุด 353 แบบ ที่บอกเล่าเรื่องราวของพระบาทสมเด็จพระปรมินทรมหาภูมิพลอดุลยเดช รัชกาลที่ 9 ตลอดช่วงระยะเวลา 70 ปีที่ทรงครองสิริราชสมบัติ ซึ่งบริษัท ไปรษณีย์ไทย จํากัด (ปณท) จัดขึ้น เพื่อร่วมน้อมรําลึกถึงพระมหากรุณาธิคุณ ตั้งแต่วันที่ 22 มิถุนายน – 31 ตุลาคม 2560 ทั้งนี้ นายกรัฐมนตรี ได้เขียนไปรษณียบัตรถึงประชาชนชาวไทยทุกคนด้วย โดยมี ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัล เพื่อเศรษฐกิจและสังคม พร้อมด้วย พล.อ.สาธิต พิธรัตน์ ประธานกรรมการบริหาร ปณท และนางสมร เทิดธรรมพิบูล กรรมการผู้จัดการใหญ่ ปณท ให้การต้อนรับและนําชมนิทรรศการฯ เมื่อวันที่ 30 มิถุนายน 2560 ณ อาคารไปรษณีย์กลาง บางรัก กรุงเทพฯ
***********************************
รัฐบาลไทย-ข่าวทำเนียบรัฐบาล-ชิมช้อปใช้จับรางวัลครั้งที่ 5 จำนวน 84 รางวัล ชวนใช้จ่ายช่วงเทศกาลตรุษจีน ลุ้นรับรถยนต์และรถกระบะ
วันศุกร์ที่ 24 มกราคม 2563
ชิมช้อปใช้จับรางวัลครั้งที่ 5 จํานวน 84 รางวัล ชวนใช้จ่ายช่วงเทศกาลตรุษจีน ลุ้นรับรถยนต์และรถกระบะ
เมื่อวันที่ 24 ม.ค.2563 มีการมอบรางวัลให้กับผู้โชคดีจากการจับรางวัลชิมช้อปใช้ ครั้งที่ 4  หลังจากนั้น ได้จับรางวัลชิมช้อปใช้ครั้งที่ 5 สําหรับผู้ใช้จ่ายผ่านกระเป๋า G - Wallet 2 ระหว่างวันที่  15 – 21 ม.ค.2563
ที่ธนาคารกรุงไทย เมื่อวันที่ 24 มกราคม 2563 มีการมอบรางวัลให้กับผู้โชคดีจากการจับรางวัลชิมช้อปใช้ ครั้งที่ 4 โดย นายเทิดชัย วิรุฬห์พานิช ผู้ช่วยกรรมการผู้จัดการใหญ่อาวุโส สายงานเครือข่ายธุรกิจขนาดเล็กและรายย่อย พร้อมผู้บริหารธนาคารกรุงไทย หลังจากนั้น ได้จับรางวัลชิมช้อปใช้ครั้งที่ 5 สําหรับผู้ใช้จ่ายผ่านกระเป๋า G - Wallet 2 ระหว่างวันที่ 15 – 21 มกราคม 2563 ซึ่งมีจํานวนสิทธิ์ในการลุ้นรางวัลในครั้งนี้จํานวนกว่า 2.8 แสนสิทธิ์ และร้านค้ามีจํานวนกว่า 6.4 หมื่นสิทธิ์
นายเทิดชัย วิรุฬห์พานิช เปิดเผยว่า รางวัลชิมช้อปใช้ในครั้งที่ 5 นี้ มีจํานวนรางวัลทั้งสิ้น 84 รางวัล เท่ากับจํานวนรางวัลในครั้งที่ 3 และ 4 แบ่งเป็นรางวัลของผู้ใช้จ่ายผ่านกระเป๋า G-Wallet 2 จํานวน 67 รางวัล ประกอบด้วย รถมอเตอร์ไซค์ Honda New PCX150 จํานวน 2 คัน TVSumsung TV55RU7400 จํานวน 4 รางวัล ทองคําหนัก 1 บาท จํานวน 8 รางวัล และทองคําหนัก 50 สตางค์ จํานวน 53 รางวัล และเป็นรางวัลสําหรับร้านค้า 17 รางวัล ประกอบด้วย ทองคําหนัก 1 บาท จํานวน 2 รางวัล และทองคําหนัก 50 สตางค์ จํานวน 15 รางวัล
“โครงการชิมช้อปใช้ เข้าสู่ช่วงสัปดาห์สุดท้ายแล้ว โดยจะสิ้นสุดโครงการในวันที่ 31 มกราคม 2563 อยากเชิญชวนผู้ได้รับสิทธิ์ ใช้จ่ายช่วงเทศกาลตรุษจีน ผ่านร้านค้าที่ร่วมโครงการ รวมถึงโรงแรม รีสอร์ท และร้านอาหารชื่อดัง ซึ่งครอบคลุมทุกภูมิภาคทั่วประเทศ ซึ่งยอดใช้จ่ายผ่าน G-Wallet 2 ตั้งแต่ 10,000 – 30,000 บาท รับสิทธิ์ได้เงินคืน 15% และยอดใช้จ่ายตั้งแต่ 30,000 - 50,000 บาท รับสิทธิ์เงินคืน 20% รวมเงินคืนสูงสุด 8,500 บาท โดยรัฐบาลจะคืนเงินให้ทุกวันที่ 15 ของเดือนถัดไป ยอดใช้จ่ายสะสมทุก 1,000 บาท และยอดสลิป 100 บาท ยังได้รับ 1 สิทธิ์ในการลุ้นรางวัลชิมช้อปใช้”
สําหรับผู้โชคดีจากการจับรางวัลชิมช้อปใช้ ครั้งที่ 5 ได้รับรถมอเตอร์ไซค์ Honda New PCX150 ได้แก่ 1.คุณบัวลา จันทร์เสน 2.คุณณัฐพล เทียมทัด ส่วนรางวัลอื่นๆ สามารถตรวจสอบรายชื่อได้ทางเว็บไซต์ www.ชิมช้อปใช้.com ทั้งนี้ในวันที่ 3 กุมภาพันธ์ 2563 จะเป็นการจับรางวัลครั้งสุดท้าย สําหรับผู้ใช้จ่ายระหว่างวันที่ 22-31 มกราคม 2563 โดยมีรางวัลทั้งสิ้น 91 รางวัล ซึ่งรางวัลใหญ่ ได้แก่ รถยนต์ Toyota Altis และรถกระบะ Toyota Hilux Revo 2 ประตู คันที่ 3 นั้น ให้สิทธิ์กับผู้ใช้จ่ายระหว่างวันที่ 27 กันยายน 2562 - 31 มกราคม 2563 ได้ร่วมลุ้นรางวัลด้วย
ฝ่ายกลยุทธ์การตลาด
โทร.0-2208-4174-8
รัฐบาลไทย-ข่าวทำเนียบรัฐบาล-สสส. ชู 2 คู่มือ “มนุษย์โควิด เปิดเมืองให้ป(ล)อด” “คำแนะนำ 12 ประเภทกิจการ” [กระทรวงสาธารณสุข]
วันอาทิตย์ที่ 10 พฤษภาคม 2563
สสส. ชู 2 คู่มือ “มนุษย์โควิด เปิดเมืองให้ป(ล)อด” “คําแนะนํา 12 ประเภทกิจการ” [กระทรวงสาธารณสุข]
สสส. ชู 2 คู่มือ “มนุษย์โควิด เปิดเมืองให้ป(ล)อด” “คําแนะนํา 12 ประเภทกิจการ” เข้าใจกลุ่มเป้าหมาย-ระดมสมองส่วนรวม-ปรับปรุงจากเจ้าของอาชีพ ช่วยคนไทยมีทางเลือกปรับตัวชีวิตวิถีใหม่ ชีวิตดี เริ่มที่เรา
วันนี้ (10 พฤษภาคม 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรีดร.นพ.ไพโรจน์ เสาน่วม ผู้ช่วยผู้จัดการกองทุนสนับสนุนการสร้างเสริมสุขภาพ (สสส.) และรักษาการผู้อํานวยการสํานักสร้างเสริมวิถีชีวิตสุขภาวะ สสส. กล่าวว่า สสส.ร่วมกับ เครือข่าย THAI SAFE NERWORK บริษัท ลูกคิด (Lukkid) จํากัด Thailand Development Research Institute (TDRI) บริษัท สคูลดิโอ จํากัด และ Eureka Global จัดทําคู่มือสู้โควิดในชีวิตจริง จํานวน 2 ชุด ได้แก่ชุด “มนุษย์โควิด ตอน เปิดเมืองให้ป(ล)อด” และชุด “คําแนะนํา 12 ประเภทกิจการ” โดยนําศาสตร์ของการคิดเชิงออกเเบบ เเละการคิดเชิงระบบมาร่วมสร้างต้นเเบบบนพื้นฐานความรู้ด้านระบาดวิทยา พร้อมคณะที่ปรึกษารวบรวมองค์ความรู้ กลั่นกรอง เเล้วนําข้อมูลมาสื่อสารโดยเน้นการใช้ชีวิตจริง
“คู่มือฯ เป็นตัวช่วยหนึ่งของการแก้ไขปัญหาซับซ้อนให้ได้ผลอย่างยั่งยืนในแบบ "new normal" ในการดําเนินชีวิตวิถีใหม่อย่างเข้าใจง่าย ชุด “มนุษย์โควิด ตอน เปิดเมืองให้ป(ล)อด” นําเสนอแนวทางป้องกันตนเองให้ห่างจากโรค วิธีการดูแลตนเอง การประเมินสุขภาพ อาการของคนที่เสี่ยงเป็นมนุษย์โควิด ชุด “คําแนะนํา 12 ประเภทกิจการ” นําเสนอวิธีการป้องกันตนเองลดความเสี่ยงการติดเชื้อในแบบที่เรียกว่า เปิดเมืองให้ปลอดโรค ด้วย 12 ตัวอย่าง ได้แก่ ตลาดสด ร้านอาหาร ร้านสะดวกซื้อ กิจกรรมสันทนาการ ร้านตัดผม ร้านบริการตัดแต่งขนสัตว์เลี้ยง สนามกอล์ฟ สนามกีฬา การเดินทาง ทั้งรถโดยสารสาธารณะ เรือ เครื่องบิน มอเตอร์ไซต์รับจ้าง และรถไฟฟ้า จึงหวังอย่างยิ่งว่าคู่มือทั้ง 2 ฉบับจะเป็นแนวทางดําเนินวิถีชีวิตใหม่ ชีวิตดี เริ่มที่เรา”ดร.นพ.ไพโรจน์กล่าว
นางสาวเมษ์ ศรีพัฒนาสกุล ผู้เชี่ยวชาญด้านกระบวนการคิดเชิงออกแบบ บริษัท ลูกคิด (Lukkid) จํากัด กล่าวว่า โดยการออกแบบคู่มือสู้โควิดในชีวิตจริง ชุด “มนุษย์โควิด ตอน เปิดเมืองให้ป(ล)อด” และ ชุด “คําแนะนํา 12 ประเภทกิจการ” มีกระบวนการคิด 3 ขั้นตอน คือ 1. เข้าใจกลุ่มเป้าหมาย โดยทําการสํารวจผ่านทางออนไลน์ และลงพื้นที่สัมภาษณ์ 2. ระดมไอเดียความคิดจากส่วนรวม ผ่านรายการสดทางช่อง youtube และ 3. ถอดองค์ความรู้จากการแสดงความคิดเห็นของกลุ่มเป้าหมายมาปรับใช้ในการออกแบบ นําเสนอในรูปแบบอินโฟกราฟิก มีภาพประกอบทุกขั้นตอนทําให้ประชาชนสามารถเข้าใจได้ง่าย สามารถนําไปปรับใช้ได้ในชีวิตจริง
ทั้งนี้ สามารถดาวน์โหลดคู่มือสู้โควิดในชีวิตจริง “มนุษย์โควิด ตอน เปิดเมืองให้ป(ล)อด” ได้ที่https://drive.google.com/open?id=1peOTDqlw_rvrReia8Vvkz3-3C1xTAE80และสามารถติดตาม “คําแนะนํา 12 ประเภทกิจการ” ได้ที่แฟนเพจเฟซบุ๊กhttps://www.facebook.com/thaidotcare/
รัฐบาลไทย-ข่าวทำเนียบรัฐบาล-มหาดไทยสั่งด่วนผู้ว่าฯ นายอำเภอ และ อปท. 10 จังหวัดภาคใต้ เร่งช่วยเหลือประชาชนผู้ประสบอุทกภัยในพื้นที่ภาคใต้ กำชับเร่งแก้ไขปัญหาในจุดวิกฤตก่อนเป็นอันดับแรก
วันพุธที่ 11 มกราคม 2560
มหาดไทยสั่งด่วนผู้ว่าฯ นายอําเภอ และ อปท. 10 จังหวัดภาคใต้ เร่งช่วยเหลือประชาชนผู้ประสบอุทกภัยในพื้นที่ภาคใต้ กําชับเร่งแก้ไขปัญหาในจุดวิกฤตก่อนเป็นอันดับแรก
มหาดไทยสั่งด่วนผู้ว่าฯ นายอําเภอ และ อปท. 10 จังหวัดภาคใต้ เร่งช่วยเหลือประชาชนผู้ประสบอุทกภัยในพื้นที่ภาคใต้ กําชับเร่งแก้ไขปัญหาในจุดวิกฤตก่อนเป็นอันดับแรก
วันนี้ (10ม.ค.60) เวลา 21.00 น.นายกฤษฎา บุญราช ปลัดกระทรวงมหาดไทยได้สั่งการด่วนที่สุดถึงรองปลัดกระทรวงมหาดไทย หัวหน้ากลุ่มภารกิจด้านกิจการความมั่นคงภายใน ที่ติดตามสถานการณ์ ณ กองบัญชาการป้องกันและบรรเทาสารณภัยแห่งชาติ (ส่วนหน้า) จังหวัดสุราษฎร์ธานี อธิบดีทุกกรม หัวหน้าหน่วยงานรัฐวิสาหกิจสังกัด มท. ผู้ว่าราชการจังหวัด 10 จังหวัดภาคใต้ นายอําเภอ และผู้บริหารองค์กรปกครองส่วนท้องถิ่นในพื้นที่ภาคใต้ทุกจังหวัด เพื่อเน้นย้ําแนวทางการบริหารจัดการแก้ไขปัญหาจุดวิกฤตอุทกภัยในพื้นที่ภาคใต้ เพื่อให้ทุกฝ่ายได้ถือเป็นแนวทางปฏิบัติในการช่วยเหลือประชาชนให้ได้อย่างรวดเร็วทันต่อสถานการณ์ ดังนี้
1. ในการประเมินสถานการณ์ว่าพื้นที่ใดเป็น "จุดวิกฤต" หรือ พื้นที่วิกฤตอุทกภัย ให้ยึดบริเวณที่ที่ประชาชนกําลังเผชิญอันตรายมากกว่าพื้นที่อื่นๆ หรือ จุดที่ประชาชนไม่สามารถช่วยตนเอง หรือขาดแคลนน้ํา อาหาร จุดที่มีประชาชนเจ็บป่วยไม่สามารถเคลื่อนย้ายออกมาได้ จุดที่เส้นทางคมนาคมถูกตัดขาดโดยสิ้นเชิง หรือการสื่อสารถูกตัดขาดเนื่องจากผลกระทบจากอุทกภัย
2. ให้จังหวัด กําหนดผู้รับผิดชอบประจําพื้นที่ หรือจุดวิกฤต เพื่อทําหน้าที่รับผิดชอบแก้ไขปัญหาเป็นการเฉพาะ หรือทําหน้าที่ประสานงานกับหน่วยต่างๆให้สามารถช่วยเหลือประชาชนให้พ้นวิกฤตให้ได้ และถือเป็นความจําเป็นเร่งด่วนประการแรก
3. ให้วิเคราะห์หาสาเหตุของการเกิดวิกฤตนั้นให้ชัดเจน และมุ่งแก้ไขปัญหานั้นๆให้ตรงประเด็นปัญหา
4. ให้ประชาสัมพันธ์สร้างการรับรู้แก่สาธารณชนที่รวดเร็ว และถูกต้อง
และสุดท้ายให้จังหวัดเร่งแก้ไขปัญหาและช่วยเหลือประชาชน โดยทบทวนตามหลักการเผชิญปัญหาวิกฤต 5 ประการ (crisis management) ที่กระทรวงมหาดไทยได้แจ้งแนวทางไปแล้วเมื่อวันที่ 6 ม.ค ที่ผ่านมา.
ครั้งที่ 6/2560
รัฐบาลไทย-ข่าวทำเนียบรัฐบาล-เร่งหาข้อสรุปความพึงพอใจหรือความเป็นธรรมทางรายได้ของเกษตรกรไทย
วันอังคารที่ 31 กรกฎาคม 2561
เร่งหาข้อสรุปความพึงพอใจหรือความเป็นธรรมทางรายได้ของเกษตรกรไทย
รัฐมนตรีเกษตรฯ เร่งหาข้อสรุปความพึงพอใจหรือความเป็นธรรมทางรายได้ของเกษตรกรไทย มุ่งพัฒนาคุณภาพชีวิตให้ดียิ่งขึ้น
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยว่า ได้หารือร่วมกับผู้บริหารกระทรวงเกษตรและสหกรณ์ โดยขอให้คานวณและประเมินความพึงพอใจหรือความเป็นธรรมทางรายได้ของเกษตรกรไทย ในการประกอบอาชีพเกษตรกรรม ว่าเกษตรกรไทยควรได้รับค่าตอบแทนจากการประกอบอาชีพเกษตรกรรมต่อเดือนหรือต่อปี เป็นจานวนเงินเท่าไหร่ ถึงจะเป็นธรรมสาหรับผู้มีอาชีพเกษตรกรรม ซึ่งอาจใช้ปัจจัยหรือเหตุผลทางสังคมศาสตร์หรือวิทยาศาสตร์หรือคณิตศาสตร์คานวนออกมาให้เห็นข้อเท็จจริงด้วย เช่น การกาหนดค่าแรงขั้นต่า วันละ 300 บาท หรือรายได้ขั้นต่าของคนที่จบปริญญาตรี เดือนละ 15,000 บาท เป็นต้น
นายกฤษฎา กล่าวต่อไปว่า จากการหารือในเบื้องต้น ได้ข้อสรุปต่าง ๆ ดังนี้ 1) ในการประกอบอาชีพเกษตรกร ควรได้รับการดูแลโดยมีการประกันรายได้ขั้นต่า ต้องไม่ขาดทุนและมีกาไรไม่น้อยกว่า 20 - 30% ของค่าใช้จ่ายในการลงทุนทาการเกษตร (รวมค่าแรงของตัวเองด้วย) 2) เกษตรกรรายที่ปฏิบัติตามหรือเข้าร่วมโครงการต่าง ๆ ของรัฐบาล นอกจากจะได้รับการคุ้มครองรายได้ขั้นต่าแล้ว ภาครัฐควรเพิ่มแรงจูงใจอื่น ๆ อาทิ การส่งเสริมให้มีการออมระยะยาว หรือการดูแลความเสี่ยงด้านชีวิต โดยภาครัฐสนับสนุนงบประมาณบางส่วน เป็นต้น
อย่างไรก็ตาม การค้นหารายได้ที่เป็นธรรมของเกษตรกรไม่ใช่เรื่องที่ง่ายนัก เนื่องจากความหลากหลายในการบริหารจัดการการเกษตร และวิถีการครองชีพของเกษตรกร แต่หากมีการจาแนกตามประเภทของเกษตรกรรม อาทิ 1) การประกอบอาชีพด้านการเพาะปลูกพืช 2) การประกอบอาชีพด้านปศุสัตว์ และ 3) การประกอบอาชีพประมง เพราะผลวิจัยในสหรัฐอเมริกา พบว่า แม้แต่ในกลุ่มคนทาข้าวสาลีก็ยังยากในการกาหนดราคาที่เป็นธรรม เนื่องจากความหลากหลายในการบริหารจัดการการเพาะปลูก สภาพพื้นที่ต่างกัน และวิถีการครองชีพที่แตกต่างกัน
“กระทรวงเกษตรและสหกรณ์ มุ่งหวังให้เกษตรกรมีคุณภาพชีวิตที่ดียิ่งขึ้น โดยมีการรวมกลุ่มกันอย่างเข้มแข็งทั้งในรูปแบบของการทาเกษตรแบบแปลงใหญ่ หรือในรูปแบบของสหกรณ์ นอกจากนี้ การสร้าง value added ของสินค้าเกษตร ภายใต้แผนการพัฒนาที่ชัดเจน ควบคู่ไปกับการพัฒนาเทคโนโลยีในการผลิตพืช จะทาให้เกษตรกรมีการผลิตสินค้าที่มีมาตรฐาน ตรงตามความต้องการของตลาด ซึ่งจะทาให้เกิด Smart farming และ Smart farmer ต่อไปในอนาคต ทั้งนี้ ข้อมูลดังกล่าว จะใช้ประกอบการหารือร่วมกับภาคเอกชนในการเข้ามามีส่วนร่วมพัฒนาอาชีพเกษตรกรรม และชี้แจงนโยบายรายได้ของเกษตรกรเมื่อทาการเกษตรตามแผนการผลิตทางเกษตรของชาติต่อไป” นายกฤษฎา กล่าว
กลุ่มงานโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews60@gmail.com
moac58@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-มท.1 ประชุมหารือหน่วยงานที่เกี่ยวข้องกับการจัดระเบียบผู้ค้าหาบเร่-แผงลอย เน้นสร้างสมดุลผู้ค้า-ผู้ใช้ทางเท้า ส่งเสริมเศรษฐกิจฐานราก
วันอังคารที่ 26 พฤศจิกายน 2562
มท.1 ประชุมหารือหน่วยงานที่เกี่ยวข้องกับการจัดระเบียบผู้ค้าหาบเร่-แผงลอย เน้นสร้างสมดุลผู้ค้า-ผู้ใช้ทางเท้า ส่งเสริมเศรษฐกิจฐานราก
มท.1 ประชุมหารือหน่วยงานที่เกี่ยวข้องกับการจัดระเบียบผู้ค้าหาบเร่-แผงลอย เน้นสร้างสมดุลผู้ค้า-ผู้ใช้ทางเท้า ส่งเสริมเศรษฐกิจฐานราก
วันนี้(25พ.ย.62)เวลา14:00น.ที่ห้องประชุมดํารงธรรมอาคารศาลาว่าการกระทรวงมหาดไทยพลเอกอนุพงษ์เผ่าจินดารัฐมนตรีว่าการกระทรวงมหาดไทยเป็นประธานการประชุมหารือแนวทางการให้ความช่วยเหลือผู้ประกอบการหาบเร่แผงลงบนทางเท้าโดยมีนายฉัตรชัย พรหมเลิศปลัดกระทรวงมหาดไทยนายสกลธีภัททิยกุลรองผู้ว่าราชการกรุงเทพมหานครนายวัลลภสุวรรณดีประธานที่ปรึกษาผู้ว่าราชการกรุงเทพมหานครนายสมคิดจันทมฤกรองปลัดกระทรวงมหาดไทยด้านบริหารนายประยูรรัตนเสนีย์อธิบดีกรมส่งเสริมการปกครองท้องถิ่นพลตํารวจตรีจิรสันต์แก้วแสงเอกรองผู้บัญชาการตํารวจนครบาลพันตํารวจเอกกุลเชษฐ์บางพลาญรองผู้บังคับการตํารวจจราจรผู้แทนกรมการพัฒนาชุมชนผู้แทนสํานักเทศกิจกรุงเทพมหานครและเจ้าหน้าที่ที่เกี่ยวข้องร่วมประชุม
พลเอกอนุพงษ์เผ่าจินดาเปิดเผยว่าตามที่รัฐบาลภายใต้การนําของพลเอกประยุทธ์จันทร์โอชานายกรัฐมนตรีได้กําหนดนโยบายในการจัดระเบียบสังคมมีวัตถุประสงค์เพื่อรักษาความสงบเรียบร้อยความปลอดภัยในชีวิตและทรัพย์สินของประชาชนสร้างความเป็นธรรมรักษาผลประโยชน์ของประชาชนและประเทศชาติซึ่งได้ดําเนินการจัดระเบียบสังคมในทุกมิติรวมถึงการจัดระเบียบหาบเร่-แผงลอยในพื้นที่กรุงเทพมหานครและทุกจังหวัดทั่วประเทศมาอย่างต่อเนื่อง
พลเอกอนุพงษ์เผ่าจินดากล่าวว่าเพื่อเป็นการช่วยเหลือผู้ประกอบการหาบเร่-แผงลอยในพื้นที่กรุงเทพมหานครและเป็นการส่งเสริมเศรษฐกิจฐานรากให้แก่ผู้ประกอบการค้าขายหาบเร่-แผงลอยในปัจจุบันให้มีช่องทางในการประกอบอาชีพสร้างรายได้จุนเจือครอบครัวจึงได้มอบนโยบายให้กับกรุงเทพมหานครและหน่วยงานที่เกี่ยวข้องกําหนดแนวทางการช่วยเหลือผู้ประกอบการภายใต้หลักการ"สร้างสมดุลระหว่างผู้ค้าขายและผู้ใช้ทางเท้า"โดยผู้ประกอบการหาบเร่-แผงลอยต้องจําหน่ายสินค้าที่สะอาดถูกสุขลักษณะมีความเป็นระเบียบเรียบร้อยรวมทั้งไม่กระทบสิทธิประชาชนผู้ใช้ทางเท้าจนเกินไปและมีช่องทางเดินให้กับผู้ใช้ทางเท้าอย่างสะดวกและปลอดภัย
นายสกลธีภัททิยกุลกล่าวว่าจะเร่งดําเนินการในการให้ความช่วยเหลือผู้ประกอบการหาบเร่-แผงลอยในพื้นที่กรุงเทพมหานครบนพื้นฐานของการส่งเสริมเศรษฐกิจฐานรากและความเดือดร้อนของประชาชนตามนโยบายของรัฐมนตรีว่าการกระทรวงมหาดไทยโดยดําเนินการ2ลักษณะคือ1.กําหนดรูปแบบพื้นที่ค้าขายแบบถนนคนเดิน(Walking Street)ในพื้นที่สําคัญของกรุงเทพมหานครจํานวน2จุดคือบริเวณถนนเยาวราชและถนนสีลมภายในกลางเดือนธันวาคม2562นี้และในพื้นที่อื่นๆต่อไปในรูปแบบต่างๆตามความเหมาะสมของแต่ละพื้นที่เพื่อกระตุ้นเศรษฐกิจฐานรากและส่งเสริมการท่องเที่ยว2.การผ่อนผันในพื้นที่อื่นๆกรุงเทพมหานครจะหารือร่วมกับหน่วยงานที่เกี่ยวข้องเช่นกองบัญชาการตํารวจนครบาลเพื่อกําหนดจุดที่มีความเหมาะสมทั้งนี้กรุงเทพมหานครจะเร่งจัดทําแผนการจัดระเบียบสังคมนําเสนอคณะกรรมการบรรเทาผลกระทบจากการจัดระเบียบสังคม
สําหรับในพื้นที่ส่วนภูมิภาคในขณะนี้จังหวัดต่างๆได้มีมาตรการในการจัดระเบียบสังคมแล้วและได้ชี้แจงประชาสัมพันธ์ทําความเข้าใจกับผู้ประกอบการเพื่อสร้างความเป็นระเบียบเรียบร้อยและส่งเสริมการท่องเที่ยวโดยเฉพาะพื้นที่ชายหาดและพื้นที่สาธารณะซึ่งกระทรวงมหาดไทยจะรวบรวมเสนอคณะกรรมการฯต่อไป
รัฐบาลไทย-ข่าวทำเนียบรัฐบาล-จุรินทร์ รุดถึงสปป.ลาว เยี่ยมแขวงสะหวันนะเขต แลกเปลี่ยนความเห็นการค้าชายแดน
วันศุกร์ที่ 13 กันยายน 2562
จุรินทร์ รุดถึงสปป.ลาว เยี่ยมแขวงสะหวันนะเขต แลกเปลี่ยนความเห็นการค้าชายแดน
วันที่ 13 กันยายน 2562
นายจุรินทร์ ลักษณวิศิษฏ์ หัวหน้าพรรคประชาธิปัตย์รองนายกรัฐมนตรีและรัฐมนตรีว่าการกระทรวงพาณิชย์ ได้ใช้เวลาช่วง 13.15-13-45 น.
จุรินทร์ รุดถึงสปป.ลาว เยี่ยมแขวงสะหวันนะเขต แลกเปลี่ยนความเห็นการค้าชายแดน
13.15-13.45 น .วันที่ 13 กันยายน 2562
นายจุรินทร์ ลักษณวิศิษฏ์ หัวหน้าพรรคประชาธิปัตย์รองนายกรัฐมนตรีและรัฐมนตรีว่าการกระทรวงพาณิชย์ ได้ใช้เวลาช่วง 13.15-13-45 น. เดินทางไปยังห้องว่าการแขวงสะหวันนะเขต สปป.ลาวเพื่อเข้าเยี่ยมคารวะเจ้าแขวงสะหวันนะเขต ณ หน้าห้องว่าการเจ้าแขวงโดยได้แลกเปลี่ยนเรื่องเกี่ยวกับการค้าชายแดนอุปสรรคปัญหาต่างๆ
นอกจากนั้นยังได้เดินทางไปยังสํานักงานเขตเศรษฐกิจพิเศษสะหวัน-เซโน พร้อมฟังบรรยายจากผู้บริหารและเจ้าหน้าที่เขตเศรษฐกิจพิเศษก่อนจะเยี่ยมชมเขตเศรษฐกิจพิเศษสะหวัน-เซโน
โดยรองนายกรัฐมนตรีให้ความสนใจเป็นพิเศษในการพัฒนาเขตเศรษฐกิจพิเศษร่วมกันระหว่างสองฝั่งสะพานมิตรภาพไทยลาวและหาช่องทางลดอุปสรรคปัญหาสําหรับการค้าชายแดนและค้าผ่านแดน
หลังจากนั้นคณะของนายจุรินทร์ได้เดินทางจากเขตเศรษฐกิจพิเศษสะหวัน-เซโน กลับประเทศไทยไปยังสะพานมิตรภาพไทยลาวแห่ง2 พร้อมคณะ
รายงานแจ้งว่ารองนายกรัฐมนตรีและรัฐมนตรีว่าการกระทรวงพาณิชย์ยังมีกําหนดการเกี่ยวกับมหกรรมการค้าชายแดนในช่วงบ่ายซึ่งทั้งหมดเป็นกําหนดการมหกรรมการค้าชายแดนและเขตพัฒนาเศรษฐกิจพิเศษมุกดาหารสะหวันนะเขตสานสัมพันธ์การค้าเชื่อมโยงสองฝั่งโขงที่กระทรวงพาณิชย์ดําเนินการตามนโยบายรัฐบาลอีกด้วย
รัฐบาลไทย-ข่าวทำเนียบรัฐบาล-กรมอนามัย แนะโรงทานคุมเข้มความสะอาด ‘จุดปรุง – แจกอาหาร’ ลดเสี่ยงโควิด-19 [กระทรวงสาธารณสุข]
วันพฤหัสบดีที่ 23 เมษายน 2563
กรมอนามัย แนะโรงทานคุมเข้มความสะอาด ‘จุดปรุง – แจกอาหาร’ ลดเสี่ยงโควิด-19 [กระทรวงสาธารณสุข]
กรมอนามัย แนะโรงทานคุมเข้มความสะอาด ‘จุดปรุง – แจกอาหาร’ ลดเสี่ยงโควิด-19
กรมอนามัย กระทรวงสาธารณสุข แนะโรงทานในบริเวณวัดปฏิบัติตามคําแนะนําด้านความสะอาด ปลอดภัย ตั้งแต่จุดที่ใช้ปรุงประกอบ และแจกจ่ายอาหาร เพื่อไม่ให้เป็นแหล่งแพร่กระจายโรคโควิด-19
วันนี้ (23 เมษายน 2563) แพทย์หญิงพรรณพิมล วิปุลากร อธิบดีกรมอนามัย เปิดเผย   ภายหลังการตรวจเยี่ยมโรงทานที่ปฏิบัติตามคําแนะนําของกรมอนามัยป้องกัน COVID-19 ณ วัดบรมราชากาญจนาภิเษกอนุสรณ์ (วัดเล่งเน่ยยี่ 2) จังหวัดนนทบุรี ว่า ในช่วงสถานการณ์การแพร่ระบาดของเชื้อโควิด-19 ได้มีการจัดตั้งโรงทาน ในบริเวณวัดเพิ่มมากขึ้น เพื่อช่วยเหลือประชาชนที่เดือดร้อน ซึ่งทางวัดต้องมีการควบคุมความสะอาด ปลอดภัย ตั้งแต่การจัดหาวัตถุดิบสถานที่เตรียมปรุงและจุดรับอาหาร เพื่อไม่ให้เป็นแหล่งแพร่กระจายเชื้อโรค โดยสถานที่ตั้งโรงทานควรอยู่ในพื้นที่โล่งที่มีการระบายอากาศได้ดี ส่วนผู้ปรุงประกอบอาหารไม่ควรสัมผัสอาหารสดประเภทเนื้อสัตว์ เครื่องในสัตว์โดยตรง และล้างมือหลังการสัมผัสเนื้อสัตว์หรือผลิตภัณฑ์จากสัตว์ทุกครั้ง รวมทั้งแยกภาชนะ อุปกรณ์ปรุงประกอบอาหาร เช่น เขียง มีด ระหว่างอาหารสุกและอาหารดิบ เน้นปรุงอาหารให้สุกอย่างน้อย 30 นาทีด้วยความร้อนไม่น้อยกว่า 60 องศาเซลเซียส และหลีกเลี่ยงการปรุงประกอบอาหารที่บูดเสียง่าย เช่น อาหารที่มีกะทิ เป็นต้น
แพทย์หญิงพรรณพิมล กล่าวต่อไปว่า หากเป็นอาหารกระป๋องทั้งก่อนเลือกซื้อและนํามาปรุงประกอบควรอ่านฉลากข้างกระป๋องให้ละเอียด โดยต้องมีเลขสารบบอาหาร (อย.) ฉลากควรระบุ ชื่อ ที่ตั้ง สถานที่ผลิตวันเดือนปีที่ผลิต หรือหมดอายุ ลักษณะของกระป๋องต้องไม่บวม ไม่บุบบู้บี้ ไม่เป็นสนิม ตะเข็บกระป๋องต้องไม่มีรอยรั่วเพราะหากมีแสดงว่าเกิดการปนเปื้อนเชื้อจุลินทรีย์ ส่วนอาหาร ที่ปรุงเสร็จแล้วให้วางไว้บนโต๊ะสูงไม่น้อยกว่า 60 เซนติเมตร มีการปกปิดอาหาร และอุ่นอาหาร ให้ร้อนทุก ๆ 2 ชั่วโมง รวมทั้งใช้อุปกรณ์สําหรับหยิบจับหรือตักอาหารด้วยความระมัดระวัง ไม่ให้ส่วนของด้ามจับตกหล่นหรือสัมผัสกับอาหาร เพราะอาจเกิดการปนเปื้อนของเชื้อโรคได้ ควรจัดอาหารเป็นชุดพร้อมแจกจ่ายให้นํากลับไปรับประทานที่บ้าน ให้แยกบรรจุ ข้าวและกับออกจากกันและให้หลีกเลี่ยงการใช้โฟมบรรจุอาหารเพราะส่งผลกระทบต่อสุขภาพและสิ่งแวดล้อม ควรเลือกใช้ภาชนะที่ทําจากวัสดุธรรมชาติ เช่น ชานอ้อย กล่องกระดาษ (Foodgrade) แทนจะเหมาะสมกว่า
“ที่สําคัญ ผู้ปรุงประกอบ ผู้ตักอาหาร และผู้ให้บริการ ต้องสวมผ้ากันเปื้อน ถุงมือ สวมหน้ากากผ้า หรือหน้ากากอนามัย และล้างมือบ่อยๆ ด้วยสบู่และน้ํา ตั้งแต่เริ่มเข้าทํางาน ก่อนการเตรียมอาหาร และ หลังปรุงอาหารเสร็จ หากมีอาการเจ็บป่วย เช่น มีไข้ ไอ จาม มีน้ํามูก หรือเหนื่อยหอบ ให้หยุดปฏิบัติงานและไปพบแพทย์ทันที ส่วนบริเวณจุดรับอาหารนั้น ควรจัดให้มีจุดคัดกรองอุณหภูมิร่างกาย อ่างล้างมือพร้อมสบู่หรือเจลแอลกอฮอล์ให้ผู้บริโภคใช้ทําความสะอาดมือก่อนการหยิบจับอาหาร และมีการกําหนดจุดที่ยืนรอรับอาหารต้องมีระยะห่างกันอย่างน้อย 1 -2 เมตร” อธิบดีกรมอนามัย กล่าวในที่สุด